**Tro og love-erklæring ved afbrudt isolation efter coronasmitte**

Udfyldes af studerende, medarbejdere og besøgende, der har været smittet med coronavirus, men har overstået isolationsperioden.

**Hvornår må man ophæve isolationsperioden?**

**Hvis du har haft betydende symptomer** skal du selvisolere dig indtil symptomophør, dog i mindst 4 døgn fra testtidspunktet.

**Hvis du ikke har haft symptomer eller har haft lette symptomer** skal du selvisolere dig i mindst 4 døgn fra testtidspunktet.

**Hvis du er i tvivl om, hvornår du må afbryde isolationsperioden, bedes du kontakte enten din praktiserende læge eller Smitteopsporingen (du finder kontaktoplysninger på Smitteopsporingen** [**her**](https://stps.dk/da/kontakt/hotlines-vedr-covid-19/)**).** Du kan læse mere [her](https://www.sst.dk/da/Nyheder/2022/Nu-kan-du-afbryde-selvisolation-tidligere).

Såfremt du i overensstemmelse med ovenstående må ophæve selvisolationen, og du derfor ønsker at møde op på campus, inden dit coronapas igen er gyldigt (dvs. 11 dage efter dit positive testsvar), bedes du udfylde denne tro og love-erklæring. Herefter skal tro og love-erklæringen sendes til [coronavirus@adm.aau.dk](mailto:coronavirus@adm.aau.dk).

**Hvis du er studerende, skal du være opmærksom på, at det betragtes som et brud på Aalborg Universitets Regler om disciplinære foranstaltninger over for studerende ved Aalborg Universitet, hvis du afbryder din isolation og møder fysisk frem i AAU’s bygninger, inden et af de ovennævnte krav er opfyldt. Det betyder, at Aalborg Universitet kan rejse en disciplinærsag mod dig, der kan medføre bortvisning fra universitetet.**

**Hvis du er medarbejder, skal du være opmærksom på, at det kan få ansættelsesretlige konsekvenser, hvis du afbryder din isolation og møder fysisk frem i AAU’s bygninger, inden et af de ovennævnte krav er opfyldt.**

**Tro og love-erklæring**

Undertegnede studerende erklærer hermed på tro og love, at:

1. Jeg testede positivt den (dato)\_\_\_\_\_\_\_\_
2. Jeg må i overensstemmelse med Sundhedsmyndighedernes retningslinjer ophæve min selvisolation og dermed igen møde fysisk op på Aalborg Universitet fra den (dato) \_\_\_\_\_\_\_\_\_\_\_\_

Sted/dato \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kan du ikke printe og underskrive, må du gerne kopiere blanketten ind i en mail i stedet for)